# Iñaki Peña Sotorres

Ignacio Peña Sotorres, conegut esportivament com a Iñaki Peña (Alacant, 2 de maig de 1999) és un futbolista valencià que juga com a porter al FC Barcelona.
La seva carrera futbolística va començar a l'edat de 5 anys a l'Alacant Club de Futbol. Iñaki és un porter àgil i segur en el bloqueig de la pilota, decidit en el joc aeri, ja que el seu 1,85 l'ajuda força a parar pilotes per a dalt i és tècnic amb els peus. Destaca per ser un expert en aturar penals.

## Carrera esportiva

Iñaki Peña va començar la seva carrera esportiva a l'Alacant CF a l'edat de cinc anys. El 2009, a l'edat de deu anys, el Vila-real Club de Futbol el va incorporar a les seves categories inferiors; al club groguet va començar a destacar sobretot a partir de 2011, quan va ser elegit millor porter del torneig d'Arona. El 2012, el director del futbol base del Barça el va veure jugar en un torneig i va aconseguir convèncer el jugador perquè s'incorporàs a la Masia. En la primera temporada sota pals a l'Infantil blaugrana va guanyar la Lliga i va ser clau per a l'equip. El seu nivell i rendiment li han permès anar creixent com a futbolista fins a arribar al Barça B la temporada 2018/19, en què va disputar 20 partits com a titular encaixant 19 gols. Iñaki Peña, a més, va fer més de 80 entrenaments amb el primer equip d'Ernesto Valverde amb el qual va ser convocat a nou partits de Lliga i tres de la Copa del Rei.
Ha estat internacional amb la selecció d'Espanya en les categories sub-16, sub-17, sub-18, sub-19 i sub-21. Amb la sub-21 va participar en la classificació per a l'Eurocopa sub-21 de 2019.
Iñaki Peña va ampliar el seu contracte l'octubre del 2020 amb el FC Barcelona fins a 2023. El porter blaugrana va renovar a l'estiu de 2018 i va signar per tres temporades més dues més d'opcionals que queden a expenses que les executés el club català. Així mateix, el Barça va comunicat al jugador que el seu contracte queda ampliat dues campanyes més. En el seu contracte la suma d'euros que guanya per temporada jugada es de 520.000 €.
La temporada 2020/2021, el porter alacantí tenia fitxa del Barça B. L'opció inicial era que pugés definitivament al primer equip si sortia Neto, però en seguir el brasiler es va especular que fins i tot podria sortir cedit a un equip de Segona per seguir guanyant experiència.
L'agost de 2021 va pujar definitivament a la dinàmica del primer equip, amb Ronald Koeman com a entrenador; se'l considerava el tercer porter, encara que tenia fitxa del filial. Perquè tingués més continuïtat, el 31 de gener de 2022 fou cedit al Galatasaray S. K. fins a final de temporada. Va debutar com a professional a la Süper Lig el 6 de febrer en un empat 1–1 contra l'Alanyaspor, i sota la direcció de Domènec Torrent, Va tenir-hi bones actuacions fins que Fernando Muslera va retornar de la seva lesió; a la segona meitat de març, després de l'eliminació de la Lliga Europa de la UEFA pel Barça, quan l'uruguaià va tornar a la titularitat.

#### Retorn al Barça

Peña va tornar a Barcelona quan el seu contracte de cessió va expirar, i va fer el seu debut oficial amb el primer equip amb l'entrenador Xavi en la victòria per 4–2 fora del Viktoria Plzeň a la UEFA Champions League l'1 de novembre de 2022.
El 3 de gener de 2023, Peña va ser inscrit com a jugador del primer equip, i se li va lliurar la samarreta número 13 que va deixar vacant Neto, que havia marxat a l'AFC Bournemouth.
El 9 de maig de 2023, Peña va signar una pròrroga de contracte amb el Barcelona, mantenint-lo al club fins al 2026. El nou contracte incloïa una clàusula de rescissió de 400 milions d'euros.
A prop del final de la temporada, Peña va jugar contra el Real Valladolid i el Celta Vigo, on va jugar un total d'aproximadament 72 minuts de partit, després de substituir Marc-André ter Stegen contra el Valladolid a la mitja part, i entrant contra el Celta al minut 63. Va encaixar 2 gols en 2 partits.
El 26 d'octubre de 2024, Peña va mantenir la porteria en blanc contra el Real Madrid en una victòria per 4-0, i va rebre elogis per la seva actuació al partit.

## Palmarès
### FC Barcelona

* 1 Copa del Rei: 2020–21
* 2 Supercopes d'Espanya: 2023, 2025
* 1 Lliga espanyola: 2022-23

## Referències

* ↑ «Iñaki Peña». [Consulta: 28 novembre 2021].
* ↑ «Los impresionantes datos de Iñaki Peña en los penaltis – para más que encaja» (en castellà), 16-05-2021. [Consulta: 25 febrer 2022].
* ↑ Marcet, Jaume «Así se fraguó el fichaje de Iñaki Peña por el Barça en el 2012». Sport, 05-11-2023.
* ↑ «Iñaki Peña Sotorres» (en castellà). [Consulta: 3 novembre 2020].
* ↑ «Iñaki Peña - Player profile 20/21» (en anglès). [Consulta: 3 novembre 2020].
* ↑ «El Barça amplía el contrato de Iñaki Peña» (en castellà), 06-10-2020. [Consulta: 3 novembre 2020].
* ↑ «Todos los movimientos de mercado del Barça». Sport, 01-09-2021. [Consulta: 1r setembre 2021].
* ↑ «Iñaki Peña, cedit al Galatasaray Spor Kulübü». FC Barcelona, 31-01-2022. [Consulta: 31 gener 2022].
* ↑ «Iñaki Peña arranca con buen pie en Turquía» (en castellà). Be Soccer, 06-02-2022 [Consulta: 22 març 2022].
* ↑ «Iñaki Peña, invicto, pero ya con la presión de Muslera» (en castellà). Mundo Deportivo, 28-02-2022 [Consulta: 22 març 2022].
* ↑ «Muslera recupera la titularidad en el Galatasaray frente a Iñaki Peña» (en castellà). Sport, 21-03-2022 [Consulta: 22 març 2022].
* ↑ «Xavi confirma que Iñaki Peña y Pablo Torre serán titulares en Plzen» (en castellà). Mundo Deportivo, 31-10-2022.
* ↑ «Iñaki Peña officially becomes first team player and will wear number 13 shirt». FC Barcelona, 03-01-2023. Arxivat de l'original el 3 January 2023. [Consulta: 3 gener 2023].
* ↑ «Iñaki Peña extends contract to 2026» (en anglès). www.fcbarcelona.com. [Consulta: 9 maig 2023].
* ↑ «Flick talks Pena, Lewandowski, de Jong, Fermin, Olmo, Ancelotti after Real Madrid 0-4 Barcelona» (en anglès). www.sports.yahoo.com. [Consulta: 27 octubre 2024].
* ↑ «El ciclón Barça, campeón de Copa con una goleada espectacular». Mundo Deportivo, 17-04-2021. [Consulta: 17 abril 2021].
* ↑ «El Barça balla el Madrid a la final de la Supercopa (1-3)». CCMA, 15-01-2023. [Consulta: 15 gener 2023].
* ↑ «Un Barça sublim suma el primer títol de l'era Flick (5-2)». Esport 3, 12-01-2025 [Consulta: 13 gener 2025].
* ↑ «El Barça es proclama campió de lliga en el derbi barceloní i deixa l'Espanyol amb un peu a segona». Vilaweb, 14-05-2023. [Consulta: 20 juny 2023].

## Enllaços externs

* Iñaki Peña al web del FC Barcelona
* Iñaki Peña al web de La Liga
Iñaki Peña amb el Barça - Plantilles de navegació :
FC Barcelona 2022-23
1 Ter Stegen •
4 Araújo •
5  S. Busquets •
6 Gavi •
7 Dembélé •
8 Pedri •
9 Lewandowski •
10 Fati •
11 Ferran Torres •
13 Iñaki Peña •
15 Christensen •
17 Alonso •
18 Jordi Alba •
19 Kessié •
20 S. Roberto •
21 F. de Jong •
22 Raphinha •
23 Koundé •
24 Eric Garcia •
Entrenador: Xavi Hernàndez
FC Barcelona 2023-24
1 Ter Stegen •
2 Cancelo •
3 Balde •
4 Araújo •
5 I.Martínez •
6 Gavi •
7 Ferran Torres •
8 Pedri •
9 Lewandowski •
11 Raphinha •
13 Iñaki Peña •
14 João Félix •
15 Christensen •
16 Fermín •
17 Alonso •
18 Romeu •
19 Roque •
20  S. Roberto •
21 F. de Jong •
22 Gündoğan •
23 Koundé •
27 Lamine Yamal •
Entrenador: Xavi Hernández :